NaiveNeuron/SloPal huggingface dataset:
Klus, Martin, podpredseda NR SR (2019-10-17):
Ďakujem pekne, pán minister, aj za odpoveď na doplňujúcu otázku. Otázka č. 11, poslankyňa Veronika Remišová nie je v sále, takže prepadáva. Otázka č. 12. Už sa cítim vinný, ale zase moja (povedané so smiechom). Pán minister... Pani ministerka vnútra Denisa Saková, ak dovolíte (reakcia z pléna): „Vážená pani ministerka, počas predchádzajúcej schôdze bola do druhého čítania schválená novela zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, ktorá ukladá povinnosť uvádzať presné údaje o profesii jednotlivých kandidátov na kandidátnych listinách a hlasovacích lístkoch. Rád by som sa opýtal, aký je názor na túto problematiku zo strany ministerstva vnútra, a v prípade, že podporný, doplnil otázku nasledovne. Prečo vaše ministerstvo nepripravilo vlastnú zmenu legislatívy, resp. túto agendu neprebralo za svoju, keďže téma je v gescii vášho rezortu, a to v záujme realizácie riadneho procesu v rámci medzirezortného pripomienkového konania?“
Sabolová, Mária, poslankyňa NR SR (2011-02-01):
Ďakujem pekne za slovo. Niekoľko poznámok. Pán poslanec, dnes sme sa mali venovať, ak chceme hovoriť o zákone o zdravotných poisťovniach a nie o lekárňach, lebo zákon je o zdravotných poisťovniach. Vy ste 15 minút svojho vystúpenia venovali lekárňam a 3 minúty ostatnej problematike. Neviem, o čo vám ide, ale vaša tvrdohlavosť práve zastavila účinnosť zákona k 1. 11. 2011, pretože ak by ste neboli dali na poslednú chvíľu pozmeňujúci návrh, ktorý rieši úplne inú problematiku ako zdravotné poisťovne a poistenie, tak by zákon už bol platný a boli by už aj výmenné lístky aj všetko ostatné v platnosti. Čiže len to, že vidíte, ak sa robí legislatíva takýmto spôsobom a nejde medzirezortným pripomienkovým konaním, stane sa aj to, že prezident tento návrh vráti. Lekárne majú oveľa viac problémov a riešenie lekárnickej a lekárenskej starostlivosti je oveľa väčší problém. O množstve lekární a o zmene systému, že ich máme toľko, pán poslanec, ste hlasovali aj vy za Zajacovu reformu, kedy sme celý systém lekární zmenili. Čiže ruku na srdce. Štát má v tejto dobe veľa právnych možností aj zo zákona, aby sa dala robiť kategorizácia, degresná marža, generická substitúcia. A myslím, že ich nevyužívame. Problematika vernostných zliav a reklám, si myslím, že nie je taká vážna momentálne v liekovej politike, ako ste povedali vy dnes vo svojom vystúpení. Nejde o žiadnu hystériu stanovísk lekárenskej komory, ale lekárenská komora zrušila a zobrala licencie osemdesiatim lekárňam, ktorým ministerstvo vrátilo licencie, čiže nie je to celkom pravda, čo ste povedali. A ja si myslím, že sami vieme, že aj úrad pre dohľad riešil niektoré lekárne, zaplatili pokuty... (Prerušenie vystúpenia časomerom.)
Paška, Pavol, predseda NR SR (2014-06-24):
(Hlasovanie.) 129 prítomných, 77 bolo za, 48 proti, 4 sa zdržali. Schválili sme novelu zákona o sudcoch a prísediacich. Pán poslanec Podmanický uvedie v druhom čítaní hlasovanie o vládnom návrhu zákona č. 601 o životnom minime, je to tlač 968. (Hlasovanie o vládnom návrhu zákona, ktorým sa mení a dopĺňa zákon č. 601/2003 Z. z. o životnom minime a o zmene a doplnení niektorých zákonov v znení neskorších predpisov a ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 968.)
Dej, Dávid, poslanec NR SR (2024-04-17):
Ďakujem pekne za slovo. Pán kolega Dostál, ďakujem veľmi pekne za váš prejav aj napriek tomu, že s tou druhou časťou som nie úplne súhlasil, som rád, že ste to povedali, pretože ono o tomto to presne je, že to, že niekto má na niečo iný pohľad, iný názor, neznamená, že automaticky prijmeme zákon, ešte k tomu z dielne ministerstva, len preto, že sa mi niečo nepáči. Ja neviem, že mne to príde že nielen o tom Vajanskom nábreží, kde sú nejaké dva cyklopruhy spojené teda s buspruhmi, veď my tu máme ďalších skoro tritisíc miest a obcí, že to nie je len o Bratislave, že to jednoducho sa dotýka aj, to má oveľa väčší rozsah. A mne to príde ako keby teraz, ja neviem, už tu máme teda aj nové ministerstvo športu a teraz si zoberme zase nejaký iný príklad, že v nejakom, v nejakej obci niekde na strednom Slovensku, nech teda nepoužívam za príklad len východné Slovensko, sa teraz rozhodne nejaká obec zriadiť futbalové ihrisko, ale minister športu si povie, že on by tam chcel radšej atletickú dráhu, tak teraz všetky tieto športoviská bude musieť posudzovať ministerstvo športu a cestovného ruchu a ak sa tie obce nezariadia tak, ako sa, ako by si to ministerstvo želalo, tak dostanú obrovskú pokutu. Toto je v princípe úplne, úplne rovnako, toto je že úplne rovnaký príklad toho, že, samozrejme, môžeme mať na veci iný názor, ale tak veď keď sa to niečo týka kompetencií a právomocí miest a obcí, tak nech si to tí občania riešia s tou samosprávou na tej lokálnej úrovni, veď od toho predsa aj tie mestá a obce máme. Nerozumiem tomu, prečo by malo ministerstvo dopravy zasahovať do kompetencií miest a obcí. Ja si myslím, že tie mestá a obce nie raz ukázali, že sú dostatočne kompetentné a že im treba naozaj nechať tú, tie rozviazané ruky, a ja si myslím, že toto sa naozaj dá riešiť aj úplne, ak teda vôbec to treba riešiť, si myslím, že sa to dá riešiť úplne ináč ako na pôde Národnej rady. Ďakujem pekne.
Lebocký, Tibor, poslanec NR SR (2012-07-31):
Pán predseda, dajte, prosím, hlasovať o poslaneckom návrhu zákona ako celku v znení schválených pripomienok s návrhom gestorského výboru návrh zákona schváliť.
Pčolinský, Peter, podpredseda NR SR (2023-02-10):
Páni poslanci. Páni poslanci!
Lackovič, Marek, poslanec NR SR (2023-12-08):
Ďakujem pekne. Pán poslanec Hlina, ja som reagoval aj v mojej predchádzajúcej faktickej poznámke na pani poslankyňu Remišovú s tým, že odbory starostlivosti o životné prostredie by nemali spadať pod okresné úrady a pod ministerstvo vnútra, ale pod vecne príslušné ministerstvo, to znamená pod ministerstvo životného prostredia. Ale tu sa musím zháčiť a možno sa aj ospravedlniť, lebo to by znamenalo, že by mal na ne dosah pán Taraba. Čiže teraz neviem, že vlastne čo je lepšie, že to je taká Sophiina voľba, je to z dažďa pod odkvap, že či nehať to životné prostredie v rukách Tarabu, alebo tie odbory vecne príslušné v tomto prípade, alebo ich nehať v rukách pána Eštoka, že to naozaj človek si má problém vybrať, lebo to je naozaj veľmi-veľmi ťažké a veľmi zložité. Tak neviem, no ale v každom prípade asi budeme musieť hľadať nejaké možno iné ministerstvo, ktoré nie je tak toxické ako zrovna tie ministerstvá alebo tí ľudia, ktorí ich v súčasnosti vedú a valcujú. Ďakujem pekne.
Vašečka, Richard, poslanec NR SR (2012-05-09):
Dobre, ďakujem. Ja by som chcel poďakovať Štefanovi za jeho vstup a ja by som, naopak, chcel zdôrazniť, že pozitívne hodnotím práve tú časť, ktorú vyzdvihol z programového vyhlásenia vlády, teda nie je to jeho názor len, ale je to niečo, čo chce vláda presadzovať. A to je to, citujem: „Aby rodinná politika bola centrom záujmu sociálnej politiky štátu a snaha o dôsledné uplatňovanie základnej zásady zákona o rodine, podľa ktorej je manželstvo jedinečný zväzok medzi mužom a ženou, ktorý má spoločnosť chrániť a napomáhať jeho dobro.“ Bez ohľadu na to, aby som vnímal nejakú potrebu niekoho vylučovať alebo diskriminovať, ja, naopak, súhlasím s pánom poslancom Kuffom, ktorý sa odvoláva práve na túto časť programového vyhlásenia vlády, a preto teda tiež apelujem na vládu, aby sa o to zasadila, tak ako sa zaväzuje vo svojom programovom vyhlásení. Ďakujem veľmi pekne.
M. Číž, podpredseda NR SR: (2006-09-07):
Ďakujem pekne, vystúpili všetci páni poslanci, ktorí sa prihlásili do rozpravy, pýtam sa navrhovateľa pána poslanca Zalu, či chce zaujať stanovisko k navrhovaným pozmeňujúcim návrhom. Ďakujem teda veľmi pekne, pristúpime k hlasovaniu o tomto bode programu. Pardon. Nech sa páči, pani poslankyňa Laššáková s procedurálnym návrhom.
Glváč, Martin, podpredseda NR SR (2016-06-22):
Pán poslanec Uhrík.
Danko, Andrej, predseda NR SR (2017-05-19):
Na spestrenie dobré, ale nie je to procedurálny. Nech sa páči faktické a hneď uzatváram možnosť prihlásiť sa s faktickými. A poprosím, pán poslanec Ivan. Prihlásila sa pani poslankyňa Zemanová.
Janiš, Stanislav, poslanec NR SR (2010-12-16):
Ďakujem za slovo. No mne troška pripadáte, ako by ste boli ako SMER takí chudáci, že no čo ste mali robiť. Mýto sme vám pripravili my, som sa dozvedel. PPP projekty sme vám pripravili my. No a to je pravda, tak potom čo ste robili vy? Pán kolega, plačeš nad žilinským regiónom, ale pýtam sa, prečo plačeš nad ním až teraz, keď si v opozícii, a prečo si neplakal štyri roky, keď ste vládli? Všetko, čo ste pre Žilinu urobili, je, že ste dokončili nami pripravený, nami začatý a nami financovaný úsek D3 po Žilinu. Všetko. Vy ste tam nepohli ani prstom. Toto je všetko, čo ste dokázali pre Žilinu urobiť. A celá táto debata dnes, vracanie sa do minulosti a do minulosti mi pripadá také prirovnanie, že SMER Roberta Fica je ako Slovenská televízia s Nižňanským: samá repríza, samá repríza. (Potlesk.)
Kollár, Boris, poslanec NR SR (2017-10-11):
Ďakujem pekne za slovo, pán predsedajúci. Ja by som chcel len vypichnúť jeden moment z rozpravy pána kolegu Fecka. Viete, treba si uvedomiť, kde sa dneska nachádza slovenské poľnohospodárstvo a potravinová sebestačnosť Slovenska je na katastrofálnej úrovni. A v rámci Európskej únie zaujímame úplne skoro posledné miesta, ak nie predposledné, myslím. Na tento rok sa javí, že bude saldo záporné, miliarda 300 miliónov budeme dovážať potraviny. To je katastrofa, keď si uvedomíte, že v Rumunsku už prijali zákon, kde jasne dali do zákona, že musí byť použitých v Rumunsku nejakých 52 % domácej produkcie. A preto chcem podporiť pána kolegu Fecka aj v tejto veci, hlavne v tej komasácii. Viete, keď chceme podporiť poľnohospodárstvo, tak to ide aj cez to sceľovanie pozemkov, cez tú komasáciu. Ja osobne mám skúsenosti už 27-ročné s prenájmami pasienkov a lúk. A skutočne uhorské právo tu delilo, slížikovalo a dnes tu máme obrovské problémy vôbec niečo si prenajať. Brzdí to poľnohospodárstvo a brzdí to aj cestovný ruch. Aj preto v tomto plne podporujem pána kolegu poslanca Martina Fecka. Treba riešiť komasáciu, sceľovanie, úpravy zmlúv a nájmov, pani ministerka. Takže vás veľmi chcem pekne poprosiť, aby ste na toto dávali veľký zreteľ. Ďakujem pekne.
Matovič, Igor, poslanec NR SR (2019-05-15):
Poprosím vás, pán predsedajúci, aby ste o tomto návrhu zákona, ktorý zabráni konečne rozkrádaniu eurofondov, dali hlasovať o postúpení do druhého čítania.
Gibalová, Monika, poslankyňa NR SR (2010-12-09):
Ďakujem pekne, pán predseda. Prosím, v mene štyroch poslaneckých klubov KDH, SDKÚ – DS, SaS a MOST – HÍD o preradenie bodu 49, tlač 144 za bod 38. To znamená, po skončení rozpravy bodu 38, pána ministra Lipšica, ihneď dnes. Ďakujem pekne.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 137 prítomných, 78 za, 2 proti, 57 sa zdržalo. Návrh sme schválili. Prosím, ďalší návrh.
Blaha, Ľuboš, poslanec NR SR (2014-01-29):
Ďakujem pekne. Dovoľte mi iba pripomenúť členom európskeho výboru, že o 12.00 hodine máme v miestnosti č. 149 rokovanie. Ďakujem.
B. Bugár, podpredseda NR SR: (2002-06-21):
Teraz dávam slovo určenej spoločnej spravodajkyni z výboru pre zdravotníctvo pani poslankyni Záborskej a prosím ju, aby informovala Národnú radu o výsledku prerokovania tohto návrhu. Nech sa páči.
Grendel, Gábor, podpredseda NR SR (2020-11-25):
Prosím, prezentujme sa a hlasujme. (Hlasovanie.) Prítomných 135 poslancov, za 123, proti nikto, zdržalo sa 12 poslancov, hlasovali všetci prítomní. Konštatujem, že sme aj tento návrh schválili. Vyhlasujem prestávku do 14.00 hodiny. Procedurálne návrhy, pán poslanec Krúpa.
M. Hort, podpredseda NR SR: (2008-10-22):
A teraz dávam slovo spravodajkyni, ktorú určil navrhnutý gestorský výbor, výbor pre sociálne veci a bývanie, pani poslankyni Marte Damborskej. Nech sa páči, máte priestor pre vašu úvodnú spravodajskú informáciu.
Glváč, Martin, podpredseda NR SR (2018-12-04):
Ďakujem. Vyhlasujem rozpravu za skončenú. Pani navrhovateľka, nechcete? Pán spravodajca? Nie. Pristúpime k hlasovaniu. Prosím spoločného spravodajcu z výboru pre obranu a bezpečnosť poslanca Jozefa Bučeka, aby hlasovanie uviedol, nech sa páči. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 1140.)
Blanár, Juraj, podpredseda NR SR (2022-05-06):
Vážené panie poslankyne, páni poslanci, takže môžeme pristúpiť k rokovaniu o tomto bode programu. Je to prvé čítanie o návrhu poslanca Tomáša Valáška na vydanie zákona o príspevku na predprimárne vzdelávanie dieťaťa. Je to pod parlamentnou tlačou tlač 998, návrh na jeho pridelenie výborom je v rozhodnutí č. 1037. Udeľujem teraz slovo pánovi poslancovi Tomášovi Valáškovi, aby tento návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Tomáša Valáška na vydanie zákona o príspevku na predprimárne vzdelávanie dieťaťa , tlač 998.)
Hort, Milan, podpredseda NR SR (2010-12-08):
Ďakujem. Pán spravodajca? Nie je záujem vystúpiť v záverečnom slove. Prerušujem rokovanie o tomto bode programu a nasleduje druhé čítanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento vládny návrh zákona má tlač 107 a spoločnú správu máte ako tlač 107a. Opäť poprosím ministerku spravodlivosti, aby aj tento vládny návrh zákona odôvodnila, nech sa páči.
Pellegrini, Peter, predseda NR SR (2015-03-18):
Ďakujem veľmi pekne. Vyhlasujem krátku, dvojminútovú prestávku a budeme pokračovať v rozprave. (Dvojminútová prestávka.) (Po prestávke.)
Kuffa, Štefan, poslanec NR SR (2021-06-16):
Ďakujem za slovo. Nechcel som tým začať, ale začnem Vladimírom Pčolinským, ktorý je stále v kolúznej väzbe, a, milí kolegovia, treba sa zamyslieť nad faktom a skutočnosťou a ošetriť to aj legislatívne. A hovorím predovšetkým k nám všetkým ako poslancom, aby takáto udalosť a také čosi sa už nikdy nezopakovalo v Slovenskej republike. Je to škandál a blamáž, v podstate hanba aj pre celý svet, že riaditeľ SIS-ky Vladimír Pčolinský zostáva alebo stále je v base. Navyše ten zákrok, ktorý tam bol, pán kolega, si to spomínal ako tuná, tak je manželom našej kolegyne Adriany Pčolinskej a to je čosi neprijateľné a neakceptovateľné, aby sme poslancom Národnej rady vyvaľovali dvere a prepadali tieto rodiny. Nehovoriac o tom, aký stres zažila celá tá rodina a tie deti, ktoré žijú v spoločnej domácnosti. Ja si kladiem otázku, aj v rozprave sa prihlásim, ale kladiem si takú otázku, ak by riaditeľ SIS-ky dostal predvolanie na NAKA, no čo, neprišiel by? Čo bol na úteku? Alebo čo? No určite by prišiel. Takúto teatrálnosť, ktorú sme tuná spustili, túto mašinériu, chlapi, to musí skončiť, lebo to nebude mať konca kraja a to bude taký revanšizmus, ktorý bude tu trvať potom možno aj niekoľko rokov. Ak ďalej pôjdeme touto cestou, toto nie je cesta. A čo sa týka okresných úradov, ktoré tu boli spomínané, jednoznačne prednostovia sú politickí nominanti, nielen teraz, ale aj v minulosti boli. A to sa nehrajme na to, že jaké výberové konania. Sú to politickí nominanti a to je čosi normálne a prirodzené. Rovnako aj v iných týchto... (Prerušenie vystúpenia časomerom.)
P. Hrušovský, predseda NR SR: (2003-12-09):
J. Jaduš, poslanec: Ďakujem za slovo. Vážení kolegovia, vážený pán premiér, ja by som chcel sa zastaviť pri vašich slovách, že rozpočet bude impulzom pre moderné Slovensko. Chcel by som hovoriť aj o vašom optimizme, o spolufinancovaní európskych fondov. Treba povedať, že  hlavne v environmentálnej oblasti, v ktorej ja pracujem, je v rozpočte daná zjavná orientácia na veľké aglomerácie a katastrofálne škrty v oblasti menších investícií, ktoré smerujú hlavne do malých obcí. To znamená, že váš rozpočet  zakladá bezprecedentne opäť vážne a veľké rozdiely medzi bohatými oblasťami a oblasťami menšími a chudobnými, medzi bohatým západom a chudobným východom Slovenska, pretože práve tam je koncentrácia malých obcí najväčšia. Zároveň by som chcel veriť, že v tomto rozpočte sa už nikto nepomýlil a že to nebude tak, ako ste hovorili minulého roku, že to bol rozpočet na rok 2003 ten najlepší v celej histórii rozpočtov, pričom doplatili naň všetci občania zvyšovaním cien rôznych produktov.
Paška, Pavol, predseda NR SR (2013-05-22):
Pán poslanec Hreha.
Paška, Pavol, predseda NR SR (2012-09-11):
(Hlasovanie.) 144 prítomných, 140 za, 3 sa zdržali, 1 nehlasoval. Tento návrh sme schválili.
Mikloš, Ivan, podpredseda vlády a minister financií SR (2010-09-09):
Ďakujem pekne. Vážený pán podpredseda, vážené panie poslankyne, vážení páni poslanci, zmyslom predkladaného návrhu zákona o špecifických štátnych zárukách je vytvoriť legislatívne prostredie na poskytnutie a realizáciu špecifických záruk vyplývajúcich a súvisiacich s tzv. ochranným valom, čiže s Európskym finančným stabilizačným nástrojom. Na to, aby sme splnili svoje záväzky a aj schválenú zmluvu tu v parlamente 11. augusta, je nevyhnutné schváliť tento zákon, ako aj jeho skrátené legislatívne konanie. Skrátené legislatívne konanie odôvodňujem predovšetkým tým, že záväznosť rámcovej zmluvy je pre jednotlivé členské štáty eurozóny podmienená splnením vnútroštátnych legislatívnych podmienok. V prípade, že by sa v Slovenskej republike neprijala potrebná legislatíva v čo najkratšom časovom období, mohol by sa ohroziť celý mechanizmus finančnej stabilizačnej pomoci, čo by mohlo mať značné následky na medzinárodné záväzky, ktoré Slovenská republika v rámci svojho členstva v eurozóne prijala. A zároveň by to mohlo znamenať značné hospodárske škody, a to nielen pre Slovenskú republiku, ale aj pre ostatné členské krajiny eurozóny. (Ruch v sále.)
Gašpar, Tibor, podpredseda NR SR (2024-09-17):
Ďakujem, pani poslankyňa. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Chce k rozprave zaujať spravodajkyňa? Tiež nie. Prerušujem rokovanie o tomto bode programu. V rokovaní pokračujeme v druhom čítaní v prerušenej rozprave k vládnemu návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie, tlač 230. Opäť prosím pani ministerku hospodárstva v zastúpení ministra životného prostredia, aby zaujala určené miesto pre navrhovateľov a spoločného spravodajcu pána poslanca Kalivodu. Nech sa páči, pani navrhovateľka, máte slovo. (Pokračovanie rokovania v druhom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene niektorých zákonov , tlač 230.)
Laššáková, Jana, podpredsedníčka NR SR (2014-09-18):
Dobre, takže vyhlasujem prestávku do 17.05 hod. a potom budeme hlasovať. (Prestávka.) (Po prestávke.)
Dostál, Ondrej, poslanec NR SR (2022-03-18):
Ďakujem kolegom za reakcie. No to by som si vyprosil, pán poslanec Kočiš, že som to nečítal pozorne. Ja som to čítal veľmi pozorne a čítal som aj predchádzajúce návrhy pána poslanca Fecka, aj som s ním diskutoval v pléne v minulom volebnom období, aj pred predložením tohto návrhu som si teda pozorne prečítal, čo predkladá. Problém nie je v tom, že by som ja nepozorne čítal, problém je v tom, že vy ste nepozorne počúvali, rovnako nepozorne počúval aj váš kolega pán poslanec Suja. Ja som nehovoril o tom, že na základe návrhu pána poslanca Fecka sa budú môcť oddeľovať paneláky. To je, to, samozrejme, je nezmysel a to som ani nepovedal. Ja som si iba položil otázku, že keď je filozofiou, že je demokratické, že menšia časť sa môže oddeliť od väčšej, aj keď tá väčšia s tým nesúhlasí, že kde sa to má zastaviť, že či sa to má týkať iba obcí, alebo sa to má týkať aj Prešovského kraja, alebo sa to má týkať nejakých sídlisk v rámci, v rámci miest, alebo sa to má týkať panelákov, lebo však je demokracia, tak poriadne a do dôsledkov. A tá, nie je tam, nie je tam žiadne, žiadne historické doloženie alebo historický doklad, vkladá sa tam termín história obce, teda sa predpokladá, že obec má nejakú históriu, ale opäť, to sa mi zdá nejasný pojem, lebo každá obec má nejakú históriu, dlhšiu, kratšiu, samostatnú, ako súčasť niečoho, niečoho iného. A myslím si, že teda ak by to bolo takto schválené, no tak môže, môže s tým byť problém, akým spôsobom sa to vykladá. Pán poslanec Dobeš, áno, Poľsko je inšpiratívny príklad, to súhlasím a uvedomujem si to, že je to zložité, že to nie je také, že prídeme na budúcu schôdzu s poslaneckým návrhom zákona a schválime, ale mali by sme sa snažiť v tom nejako pohnúť.
Tomáš, Erik, poslanec NR SR (2018-09-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Kollár, Boris, predseda NR SR (2023-05-03):
Vážení páni poslanci, budeme pokračovať. S procedurálnym návrhom ešte vystúpi pán poslanec Vašečka. Nech sa páči, máte slovo.
Blanár, Juraj, podpredseda NR SR (2021-06-16):
Ďalší – pán poslanec Medvecký, nech sa páči.
Vons, Peter, poslanec NR SR (2021-12-03):
Ďakujem, pán predsedajúci. Dajte, prosím hlasovať o tom, že Národná rada Slovenskej republiky prerokuje uvedený návrh vlády v skrátenom legislatívnom konaní.
Kollár, Boris, doterajší predseda NR SR (2023-10-25):
Vyhlasujem rozpravu o tomto bode programu za skončenú. Skôr ako pristúpime k vykonaniu voľby, chcem pripomenúť, že podľa čl. 89 ústavy predsedu Národnej rady Slovenskej republiky volí v tajnom hlasovaní Národná rada nadpolovičnou väčšinou hlasov všetkých poslancov. Prosím, aby sme pristúpili k tajnému hlasovaniu. Postupovať budeme podľa volebného poriadku obdobným spôsobom ako pri predchádzajúcom tajnom hlasovaní. Upozorňoval som vám o tie, vás na tie zásahy do tých, do tých volebných lístkov. Boli dva v minulosti neplatné, takže dávajte si pozor ešte raz na to, ako vypĺňate ten lístok, aby ste ho nepoškodili a potom váš hlas nebude započítaný. Dovoľte mi ešte, vážené pani poslankyne, vážení páni poslanci, aby som opäť pripomenul, že svoju voľbu vyjadríte tak, že na hlasovacom lístku pri mene a priezvisku kandidáta zakrúžkujete tú alternatívu, za ktorú hlasujete „za“, „proti“, „zdržiavam sa“. Prosím overovateľov, aby sa ujali svojej funkcie a dohliadali na priebeh tajného hlasovania. Súčasne ich prosím, aby hlasovali ako prví. Pristúpime k tajnému hlasovaniu. (Tajné hlasovanie.)
Blanár, Juraj, podpredseda NR SR (2023-05-05):
Dve faktické poznámky na vaše vystúpenie. Pán poslanec Stredák ako prvý.
Burian, Jozef, poslanec NR SR (2018-12-04):
Teraz budeme hlasovať o bode 2 spoločnej správy s odporúčaním gestorského výboru schváliť.
Taraba, Tomáš, poslanec NR SR (2020-12-02):
Dámy a páni, v roku 1998, keď končila Mečiarova vláda, tak si Slovensko požičiavalo takmer, teda bolo to tak v rozhraní medzi 15 až 20 %. To bola úroková sadzba. Teraz sa treba opýtať, že prečo na Slovensku pri takomto deficite to nateraz nehrozí, pretože vidíme, že tá úroková sadzba je takmer na hranici proste zanedbateľných 1 % a nižšie a dôvod je ten, že jednoducho dnes naozaj štáty Európskej únie sú z veľkej miery financované rôznymi mechanizmami z Európskej centrálnej banky, ktorá kupuje dlhopisy štátov. To znamená, že už tu bolo zrušené to nejaké tabu, že centrálna banka by nemala byť účinná v týchto operáciách, kedy vlastne pomáha financovať štáty. No a ja si osobne myslím, že my sme prekročili už taký rubikon a prechádzame do úplne inej paradigmy, kedy jednoducho na Slovensku sa treba pripraviť, že, ja neverím už teda tomu, že sa nám nejak v budúcnosti podarí rapídne znižovať či už tento dlh, alebo, alebo deficity. Keď som si pozeral debatu, rôzne debaty amerických kandidátov na prezidenta, tak vždy, zakaždým debata bola o tom, že tá predošlá vláda urobila vysoký deficit a že to je proste problém a treba to znížiť. Keď si pozriete na vývoj zadlženosti USA, každý jeden prezident to posunul vyššie, vyššie, vyššie a dokonca aj Donald Trump, ktorý mi je blízky, tak to dal do úplných rekordných úrovní. Takže ja si myslím, že treba uznať, že Slovensko sa jednoducho k týmto číslam už nedostane, a teraz treba riešiť, že ako má vyzerať ten štát, aby sme neskončili tak ako Gréci, ktorí v roku 2006 robili olympiádu, boli tigrom a v 2008 jednoducho boli v bankrote. Ďakujem.
Paška, Pavol, predseda NR SR (2013-02-05):
(Hlasovanie.) 142 prítomných, 81 za, 44 proti, 17 sa zdržalo. Návrh sme schválili.
P. Hrušovský, predseda NR SR: (2005-05-24):
(Hlasovanie.) 135 prítomných, 58 za, 31 proti, 42 sa zdržalo, 4 nehlasovali. Návrh sme neschválili.
Grendel, Gábor, podpredseda NR SR (2021-09-21):
Prezentujme sa a hlasujme. (Hlasovanie.) Prítomných 127 poslancov, za 125, proti nikto, 2 sa zdržali, hlasovali všetci prítomní. Konštatujem, že sme tento návrh schválili. Teraz budeme hlasovať o bode 53 schváleného programu, ktorým je prvé čítanie o návrhu poslanca Gyimesiho na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín (tlač 666). Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, pani poslankyni Jarmile Vaňovej, aby hlasovanie uviedla. (Hlasovanie o návrhu poslanca Národnej rady Slovenskej republiky Györgya Gyimesiho na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení neskorších predpisov , tlač 666.)
Laššáková, Jana, podpredsedníčka NR SR (2015-04-22):
Pán poslanec Kaník, nech sa páči.
Paška, Pavol, predseda NR SR (2014-09-24):
(Hlasovanie.) 140 prítomných, 33 za, 63 proti, 39 sa zdržalo, 5 nehlasovalo. Tento návrh sme neschválili.
K. Tóthová, poslankyňa: (2001-10-19):
Po druhé, súhlasím s pánom poslancom Hofbauerom, že toto prijať v severských krajinách, v Anglicku a podobne, má svoj zmysel. Na území Slovenska toto zmysel na päť mesiacov nemá. Z toho ozaj budú mať len radosť predajcovia akumulátorov a opravovne. A po tretie, úprimne vám poviem, že mám určité proste retardačné pocity voči podpore tohto vášho návrhu, pretože napríklad vaša novela zákona o vysielaní a retransmisii zapríčinila, že Markíza nemusí zaplatiť pokuty. A vy ako politický člen ANO ste dozaista vedeli, aký dosah to bude mať v praxi. Takže neviem, či aj tuto nemáte v tomto legislatívnom návrhu takýto podtón, ktorý bude smerovať k výhodám vášho politického subjektu, resp. niektorého vášho sponzora z tejto oblasti. J. Migaš, predseda NR SR: Pán poslanec Jasovský.
Hrušovský, Pavol, podpredseda NR SR (2011-09-13):
Vyhlasujem toto hlasovanie za neplatné. Poprosím pána spravodajcu, aby...
Zmajkovičová, Renáta, podpredsedníčka NR SR (2013-09-17):
Prerušujem rokovanie o tomto bode programu. Budeme pokračovať hlasovaním. Vyhlasujem dvojminútovú prestávku. (Dvojminútová prestávka.) (Po prestávke.)
D. Jarjabek, poslanec: (2005-06-30):
Mám taký pocit, že tá celá situácia ešte určite nadobudne mnoho diskusií, lebo prevádzka v tejto chvíli nie je jasná a to bude po dostavbe to najpodstatnejšie, na čom sa budú musieť odborno-profesijno-profesionálne kruhy, ktoré s touto problematikou pracujú, dohovoriť. Ďakujem.
Bugár, Béla, podpredseda NR SR (2019-09-24):
Vyhlasujem rozpravu o tomto bode programu za skončenú a zároveň; chcete sa vyjadriť v rozprave? Nie, prerušujem rokovanie o tomto bode. Budeme pokračovať prvým čítaním o návrhu poslancov Mariana Kotlebu, Rastislava Schlosára, Martina Beluského a Jána Kecskésa na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby. Chcem uviesť, že navrhovateľom tohto návrhu zákona bol aj pán poslanec bývalý Mazurek, ktorému, samozrejme, zanikol mandát, takže návrh uvedie pán poslanec Schlosár. Návrh má číslo tlače 1586. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského a Jána Kecskésa na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 1586.)
Vážny, Ľubomír, poslanec NR SR (2018-02-08):
Ďakujem. Hlasovali sme o všetkých pozmeňujúcich návrhoch, pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, a dajte, prosím, o tomto hlasovať.
Glváč, Martin, podpredseda NR SR (2019-04-05):
S reakciou pán podpredseda Hrnčiar.
Kuriak, Milan, poslanec NR SR (2023-03-17):
Ďakujem za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory prerokovali tento návrh do 26. apríla 2023 a gestorský výbor do 28. apríla 2023. Pán predsedajúci, skončil som. Prosím, otvorte rozpravu k tomuto návrhu.
Vaľová, Jana, poslankyňa NR SR (2010-08-06):
Ďakujem veľmi pekne. Ja začnem tými neodborníkmi, veľmi krátko. Pán Janiš, vám už pán minister Jahnátek povedal, že sa vyjadríte ku všetkému, k energetike, k sociálnym veciam, nerozumiete tomu. Pán Pado, ja som nič neukradla, nerozprávajte o rozkrádačkách pri mojom mene, ani som auto havarované neskryla do garáže, ani ma nikdy nenaháňali policajti, iba toľko. (Potlesk.) Pán Matovič, no viete, vy ma nemôžete uraziť, pretože vaša odbornosť je politický špekulant, máte problémy s daňovými úradmi a jednoducho, nemôžete ma uraziť. Keď si prečítate môj profil, učila som predtým ako som prišla do parlamentu a som štyri roky v sociálnom výbore, mám vysokú školu sociálnej práce a robím si doktorát. Pán Matovič, takže to je prvá vec a druhá vec, skúste uzákoniť, hovoríte, že ľudia neboli voliť. Ja by som vás poprosila, že ste mohli pridať jednu otázku do tohto referenda, aby 100 % ľudí išlo voliť a vám garantujem, že by ste v tomto parlamente nesedeli. (Potlesk.) Pánovi Kaníkovi, kým odpoviem na odbornú časť otázky, povedali ste, že ľudia nás poslali do kelu. Pán Kaník, ja som to vo svojom príhovore počula, povedala a zopakovala som to dvakrát, ale vy počujete iba to, čo chcete a možno len sám seba najradšej počúvate. Ak je pre vás 880 tis. voličských hlasov kel, tak ďakujem pekne. Povedzte, koľko ste mali ich vy? Toto nie je, že nás ľudia poslali do kelu. A ďalšiu vec, viete, povedali ste, že môj príspevok nebol hodnotný. Pán Kaník, ja si myslím, že vy ste neboli hodnotný ani pre túto spoločnosť a keby ste počuli ľudí (potlesk) a boli ste minister a keby ste počuli ľudí, čo rozprávajú, viete čo, ja keby som takto mala chodiť po svete a toto počúvať o sebe, neviem, či by som sa nad sebou nezamyslela, ale odborné rady od vás určite veľmi rada prijmem, som veľmi rada, že sa budeme baviť odborne už nabudúce a určite si nechám aj... (Prerušenie vystúpenia časomerom.)
B. Bugár, podpredseda NR SR: (2002-03-14):
(Hlasovanie.) Prítomných je 92 poslancov, za 89, zdržali sa 3. Konštatujem, že Národná rada sa rozhodla, že tento vládny návrh zákona prerokuje v treťom čítaní. Otváram rozpravu v rámci tretieho čítania. Pýtam sa, či sa hlási niekto do rozpravy. Nie je to tak. Vyhlasujem rozpravu v rámci tretieho čítania za skončenú. Keďže v rámci tohto čítania neboli podané žiadne pozmeňujúce návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Nech sa páči, prezentujme sa a hlasujme. (Hlasovanie.) Prítomných je 93 poslancov, za 84, zdržalo sa 8, nehlasoval 1. Konštatujem, že sme schválili vládny návrh zákona o povolení lekára, o Slovenskej lekárskej komore, o povolaní zubného lekára a o Slovenskej komore zubných lekárov. Ešte nám ostáva hlasovať o návrhu uznesenia. Pán poslanec, nech sa páči. B. Ferkó, poslanec: Áno, ešte v rozprave odznel návrh na uznesenie, ktorý predniesol pán podpredseda Národnej rady Presperín, hoci sa to netýka tohto zákona, ale dajte o tom hlasovať.
Figeľ, Ján, podpredseda NR SR (2014-10-29):
Vyhlasujem týmto všeobecnú rozpravu za skončenú. Pani navrhovateľka, chcete sa ešte vyjadriť? (Reakcia navrhovateľky.) Nech sa páči, dve vety.
Drucker, Tomáš, minister zdravotníctva SR (2016-10-20):
Ďakujem pekne. Vážený pán poslanec, Úrad verejného zdravotníctva Slovenskej republiky neorganizoval žiadnu špecifickú akciu s názvom Stop tatarákom! ani neupozorňoval samotné reštaurácie v Bratislave, že začne dôsledne dohliadať na uplatňovanie vyhlášky Ministerstva zdravotníctva Slovenskej republiky č. 533/2007, ktorá zakazuje predaj tepelne neupraveného mäsa v reštauráciách. Je však potrebné upozorniť na všetky, či už potenciálne, alebo zásadné, zdravotné riziká a zamedziť jeho vzniku a uplatňovať ochranu zdravia na všetkých úrovniach verejného zdravotníctva. Orgány verejného zdravotníctva sa snažia najmä preventívnou činnosťou pôsobiť na prevádzkovateľov, až pri opakovanom nedodržiavaní legislatívy pristupovať k sankciám. Práve z dôvodu existujúcich potenciálnych mikrobiologických a parazitárnych rizík surového mäsa je jedným z hlavných preventívnych opatrení v praxi a pri zavedení kritérií v rámci správnej výrobnej praxe pri výrobe, manipulácii a podávaní pokrmov požiadavka zabrániť tzv. krížovej kontaminácii. Pokiaľ berieme do úvahy zdravotné riziká z konzumácie tepelne nespracovaného mäsa, tak nemožno úplne hovoriť o striktnom až nezmyselnom preventívnom opatrení z pohľadu ochrany zdravia obyvateľov, ktoré ustanovuje táto vyhláška. Niektoré konkrétne riziká vyplývajúce z konzumácie tepelne nespracovaného mäsa sú uverejnené aj na webovej stránke Úradu verejného zdravotníctva Slovenskej republiky. Napriek všetkým týmto uvedeným skutočnostiam sa Ministerstvo zdravotníctva Slovenskej republiky a Úrad verejného zdravotníctva nebránia otvoreniu konštruktívnej diskusii k tejto problematike, ktorej výsledkom by bolo nájsť vhodný model aplikovateľný do praxe, avšak pri zachovaní čo najvyššej možnej ochrany zdravia. Ďakujem veľmi pekne.
Šimečka, Michal, podpredseda NR SR (2024-01-18):
Vážené panie poslankyne, vážení páni poslanci, v súlade so zákonom o rokovacom poriadku nasleduje teraz hodina otázok , ktorú týmto otváram. Poslanci písomne položili otázky do včera do dvanástej hodiny. Vyžrebovaných bolo 148 otázok na predsedu vlády a 111 otázok na členov vlády. Overovatelia schôdze vyžrebovali ich poradie. Upozorňujem, že na otázky tých poslancov, ktorí nie sú prítomní v rokovacej sále, sa neodpovedá. A poprosím pána predsedu vlády, pána Roberta Fica, aby oznámil, kto z členov vlády bude odpovedať na otázky za neprítomných členov vlády. Prosím, pán premiér.
Šeliga, Juraj, poslanec NR SR (2021-12-10):
Pán predseda, ja vás chcem len poprosiť, je piatok, a aby sme si ešte raz zrekapitulovali, aby každému bolo jasné, ako teraz budeme pokračovať. Ak teda si to dobre pamätám, a, prosím, opravte ma, teraz pôjde štátny rozpočet a rozprava k nemu?
Paška, Pavol, predseda NR SR (2012-11-29):
Ale nebude to určite skôr ako v utorok doobeda o 11.00 hodine, keď budeme hlasovať o prerokovaných bodoch programu. Ak minister a podpredseda vlády uzná za vhodné vyhovieť tomuto a otvoriť svojím vystúpením znovu rozpravu, tak urobíme tak pred hlasovaním. Pán poslanec Brocka.
Maďarič, Marek, minister kultúry SR (2013-12-04):
Ďakujem za slovo, pani podpredsedníčka. Vážené dámy, vážení páni, vládny návrh zákona, ktorým sa mení a dopĺňa zákon o múzeách a galériách a o ochrane predmetov kultúrnej hodnoty a o zmene zákona Slovenskej národnej rady o priestupkoch, bol spracovaný na základe požiadaviek vyplývajúcich z aplikačnej praxe, z podnetov najmä národných, múzejných a galerijných inštitúcií a profesijných združení múzeí a galérií. Zámerom predloženého návrhu zákona je upraviť niektoré ustanovenia platného zákona, ktoré nemajú normotvorný, jednoznačný a zrozumiteľný charakter. Vládny návrh zákona spresňuje pojmy ako napr. galéria, vedomostný systém múzeí a galérií, zavádza sa nový pojem múzejné zariadenie a galerijné zariadenie, upravujú sa práva a povinnosti zriaďovateľa alebo zakladateľa múzea alebo galérie, ustanovenia Registra múzeí a galérií Slovenskej republiky, sústavy múzeí a galérií, výkonu základných odborných činností, znižuje sa administratívna záťaž a rozsah povinností evidencií predmetov kultúrnej hodnoty, ktoré nie sú uchovávané v múzeu alebo galérii a tiež administratívna záťaž v prípade dočasných vývozov zbierkových predmetov. Upravujú sa aj znenia prílohy č. 1 a príloh č. 3 až 6 z dôvodu drobných úprav a potreby zosúladenia ich znenia. Vládnym návrhom zákona sa zároveň novelizuje zákon o osvetovej činnosti, čo umožní včlenenie Slovenskej ústrednej hvezdárne v Hurbanove do Národného osvetového centra v Bratislave. Ďalej zákon o podmienkach vývozu a dovozu predmetu kultúrnej hodnoty z dôvodu určenia ministerstva kultúry príslušným orgánom na vystavenie povolenia podľa vykonávacieho nariadenia Komisie k nariadeniu Rady o vývoze tovaru kultúrneho charakteru a zákon o ochrane pamiatkového fondu z dôvodu spresnenia podmienok, za ktorých je múzeum povinné prijať do svojej správy archeologické nálezy, ak boli získané z archeologických výskumov vykonaných v regióne jeho pôsobenia. Ďakujem.
Blanár, Juraj, podpredseda NR SR (2021-05-06):
Ďakujem, pán predkladateľ. Teraz poprosím pána poslanca Borisa Suska, ktorý je navrhnutý za gestorský ústavnoprávny výbor za spravodajcu, aby predniesol správu, nech sa páči.
Blanár, Juraj, podpredseda NR SR (2023-03-16):
Pani poslankyňa Zemanová s faktickou poznámkou.
Danko, Andrej, predseda NR SR (2019-10-28):
Dobre. Tri faktické, teda dve faktické, jedna reakcia pána poslanca Sopka. Poslanec Marosz.
Danko, Andrej, predseda NR SR (2019-09-17):
Ďakujem, pani poslankyňa. Dávam slovo spravodajcovi z ústavnoprávnemu výboru poslancovi Nemkymu, aby informoval Národnú radu o výsledku rokovania gestorského výboru.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 134 poslancov, za 125, zdržalo sa 7, nehlasovali 2. Uvedený návrh sme schválili.
Herák, Ján, poslanec NR SR (2021-02-04):
Ďakujem pekne, ja len tak krátko. Tá zaujímavá štúdia, o ktorej ste sa zmieňoval, pán poslanec (povedané s pobavením), ma teda naozaj pobavila, ale vravel si, že je to len nejaká hypotetická rovina alebo teda je to len v rovine hypotézy, ale v konečnom dôsledku to asi nemá nejaký vplyv teda na hlad alebo nehlad, a teda na samotné gastrolístky. Čiže, čiže asi tak. Čo sa týka toho výberu, už som sa o tom viackrát zmienil. Tu ešte treba naozaj asi povedať a veľmi teda podčiarknuť, že skutočne treba dbať alebo pozerať sa na spokojnosť, v prvom rade spokojnosť zamestnanca. Byrokracia, vraveli ste, že byrokracie sa teda tí zamestnávatelia nejakým spôsobom môžu hypoteticky obávať. Ja si myslím, že netreba sa na to takto pozerať a nejde o nič tragické. Pokiaľ viem, tak ten samotný výber alebo rozhodnutie sa teda realizuje počas jedného roka, teda raz ročne, čiže naozaj by som byrokraciu dal teda naozaj teda na vedľajšiu koľaj. No a už len posledná vec, ako som vravel aj predtým, skutočne dodržujme princípy demokracie a čo sa týka výberu gastrolístkov alebo finančného príspevku, naozaj tá demokracia tu má svoje opodstatnenie, opakujem, v záujme a spokojnosti všetkých teda zamestnancov. Ďakujem.
Laurenčík, Milan, podpredseda NR SR (2020-06-09):
Pán poslanec Štefan Kuffa.
Grendel, Gábor, podpredseda NR SR (2021-04-01):
Pán poslanec, neurážajme sa!
Laššáková, Jana, podpredsedníčka NR SR (2013-02-06):
Páni poslanci, prosím vás pekne o pokoj v rokovacej sále, pretože nemôže sa...
Gy. Juhász, poslanec: (2008-05-22):
Národná rada Slovenskej republiky uznesením č. 735 z 12. februára 2008 pridelila návrh poslancov na prerokovanie v druhom čítaní vo výboroch do 19. marca 2008 a v gestorskom výbore do 20. marca 2008 Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre verejnú správu a regionálny rozvoj. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh poslancov Národnej rady Slovenskej republiky Renáty Zmajkovičovej a Mariána Kovačócyho na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, odporučili Národnej rade Slovenskej republiky schváliť výbory: Ústavnoprávny výbor Národnej rady Slovenskej republiky uznesením č. 355 z 18. marca 2008, Výbor Národnej rady Slovenskej republiky pre hospodársku politiku uznesením č. 303 z 18. marca 2008. Výbor Národnej rady Slovenskej republiky pre verejnú správu a regionálny rozvoj neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov Národnej rady Slovenskej republiky pod bodom III tejto správy vyplynuli pozmeňujúce návrhy, ktoré sa týkajú účinnosti. Gestorský výbor odporúča hlasovať o pozmeňujúcich návrhoch nasledovne: o bode 1 hlasovať s odporúčaním schváliť a o bode 2 hlasovať s odporúčaním neschváliť. Gestorský výbor na základe stanovísk výborov k návrhu poslancov Národnej rady Slovenskej republiky Renáty Zmajkovičovej a Mariána Kovačócyho na vydanie zákona, ktorým sa mení a dopĺňa zákon č. 50/1976 Zb. vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. f) a § 83 rokovacieho poriadku odporúča Národnej rade Slovenskej republiky návrh poslancov Národnej rady Slovenskej republiky Renáty Zmajkovičovej a Mariána Kovačócyho na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov schváliť v znení schváleného pozmeňujúceho návrhu. Spoločná správa výborov Národnej rady Slovenskej republiky o výsledku prerokovania návrhu poslancov v druhom čítaní bola schválená v gestorskom výbore  uznesením č. 310 z 26. marca 2008. Súčasne výbor poveril spravodajcu výborov predložiť návrhy podľa § 81 ods. 2 a § 83 ods. 4, § 84 ods. 2 rokovacieho poriadku. Ďakujem pekne, pán predsedajúci, prosím, otvorte rozpravu, do ktorej sa sám hlásim.
Vaľová, Jana, poslankyňa NR SR (2012-05-09):
Ďakujem veľmi pekne. No, pani poslankyňa, vy chcete požiadať, aby nerušila vláda vaše opatrenia na podporu Rómov, a ja chcem požiadať a na tomto mieste aj poprosiť predsedu vlády Roberta Fica, ministra pôdohospodárstva Ľuba Jahnátka, pretože keď pán predseda vlády ešte nebol predseda, sedel medzi primátormi, starostami na východnom Slovensku, tak tí mu oznámili, že čo to sú za európske fondy, ktoré ste nastavili, ktoré sú len pre privilegovaných? Vážená pani, vy vôbec viete, čo rozprávate? Veď vy ste nastavili program na čerpanie eurofondov, tak momentálne idú komunitné centrá, pre privilegovaných. Vybrali ste cez sto miest a obcí, zoberme si, koľko je ďalších, ja vám pripomeniem napríklad Medzilaborce, kde je viac ako, skoro ako polovica Rómov, a tam, kde je v osadách desať Rómov. Vy ste vybrali takéto obce privilegované, ktoré mali komunitný plán. Ja som napísala list do Bruselu a očakávam z Bruselu ako primátorka odpoveď, pretože toto skutočne bola diskriminácia miest a obcí a dnes idete rozprávať, ako vy podporujete budovanie a ako pomáhate Rómom. Tí, ktorí si urobili jednoducho komunitný plán, z ktorých ste si vybrali, dokonca ani Jaromnice tam nie sú, tak tým ste veľkodušne povedali, že môže na jedno pracovné miesto čerpať 250 tisíc eur podnikateľ a môže ho čerpať len cez určité mesto alebo obec, v ktorom žije. Vážená pani, viete, o čom rozprávate? Veď vy ste úplne v teoretickej rovine. Vy ste videli primátorov pri stole, keď ste s nimi jedli chlebíčky a pili kávu, ale vy ste skutočne nevedeli, ako vyzerajú rómske osady, ak ste si dovolili takéto obce a takéto mestá vylúčiť z vášho projektu, a ja, takisto ako primátorka Humenného, sa obraciate na primátorov, nemôžem čerpať fondy, pretože som si chcela na vlastné peniaze doplniť komunitný plán a pán splnomocnenec vlády mi povedal, že to nie je možné. Čiže niektorí Rómovia môžu čerpať obrovské peniaze, starostovia, a iní nemôžu. Ako vy chcete potrieť rozdiely medzi rómskymi osadami na Slovensku? Zamyslite sa, prosím vás, a nemajte tu takéto reči. (Prerušenie vystúpenia časomerom.)
Blanár, Juraj, podpredseda NR SR (2022-12-06):
Poprosím pokoj, pani poslankyne, páni poslanci. Nech sa páči, pán spravodajca.
V. Veteška, podpredseda NR SR: (2006-01-31):
J. Jaduš, poslanec: Ďakujem za slovo. Vážené kolegyne, kolegovia, vážený pán predkladateľ, teraz čisto úprimne a bez nejakých osobných invektív chcem sa spýtať: Boli ste mladý? Keď ste boli mladý, neboli ste taký vážny a seriózny, aký ste dnes. A určite tak ako väčšina mladých ľudí, ako som bol ja, keď ste boli mladý, mali ste sklony byť ľahkovážny, byť temperamentný. A každý z nás, keď začínal šoférovať, vedel a vie to práve dnes po tých rokoch odjazdených na cestách, ako to skutočne bolo. Ja sa hrozím toho, ako som začínal ja. A som fakt výborný šofér, mal som len jednu nehodu za možno 20 rokov. A, bohužiaľ, musím povedať, že aj naše snaženie na pôde Národnej rady by malo viesť k tomu, aby sme sa snažili ochraňovať životy a majetok občanov. A práve preto, že v tomto svete číha na mladých ďaleko viac nebezpečenstiev ako v tom našom starom „dobrom“ svete, práve preto, že máme na scéne drogy, práve preto, že máme na scéne iné významné vplyvy, ktoré pôsobia na psychiku mladých ľudí, by sme mali uvažovať skôr o tom, aby sme zvýšili vek pre pridelenie vodičského preukazu, lebo mne to skôr takto vychádza, pretože ak idete v sobotu, v piatok na cesty v nočných hodinách, keď končia diskotéky, keď končia akékoľvek mládežnícke akcie, človek sa až bojí na tých cestách jazdiť, pretože ani ten najlepší policajt v tej tme a v tom šere a pri tej baterke nevie odhadnúť, či náhodou nie je ten mladý človek pod vplyvom nie alkoholu, ale práve drog. A, bohužiaľ, štatistiky a aj skúsenosti z môjho okolia hovoria o tom, že práve títo mladí ľudia, ktorí sa v noci vracajú z diskoték domov, väčšinou mnohokrát podnikajú aj pretekárske akcie na starých vrakoch, ničia nielen svoje životy, ale aj... (Prerušenie vystúpenia časomierou.)
P. Paška, predseda NR SR: (2007-05-09):
Teraz vyhlasujem krátku prestávku, aby technici mohli prestaviť systém. Poprosím vás, dámy a páni, keby ste vybrali vaše hlasovacie karty zo zariadenia. (Technická prestávka.)
Danko, Andrej, predseda NR SR (2019-05-16):
Ďakujem, pán poslanec. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. O slovo nežiada ani pani navrhovateľka, ani pán spravodajca, tým pádom uzatváram možnosť prihlásenia a vyhlasujem všeobecnú rozpravu za skončenú. Chce k rozprave zaujať stanovisko pani navrhovateľka? Nie. Pán spravodajca? Nie. Prerušujem rokovanie o tomtom bode programu. Pokračujeme prvým čítaní o návrhu poslancov Dubačovej, Beblavého na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov. Návrh zákona má tlač 1365, návrh na jeho pridelenie na prerokovanie výborom je v rozhodnutiach č. 1439 a 1500. Dávam slovo poslankyni Dubačovej, aby návrh zákona uviedla. (Rokovanie o návrhu poslancov Národnej rady Slovenskej republiky Viery Dubačovej a Miroslava Beblavého na vydanie zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov , tlač 1365.)
Bugár, Béla, podpredseda NR SR (2018-05-22):
Je s tým všeobecný súhlas? Áno, ďakujem pekne, takže bolo vám vyhovené. A vyhlasujem prestávku do 11.15 h. (Prestávka.) (Po prestávke.)